Shërbimi i Përmbarimit Gjyqësor Shtetëror ka për mision ekzekutimin e detyrueshëm të titujve ekzekutivë, në rastet e përcaktuara në Kodin e Procedurës Civile. Ky institucion ushtron funksionet nëpërmjet përmbaruesve gjyqësorë shtetëror, ka organizim unik dhe të centralizuar, me shtrirje në të gjithë territorin e Republikës së Shqipërisë.

Ligjshmëria dhe objektiviteti, si dhe respektimi i të drejtave dhe lirive të garantuara me ligj subjekteve që marrin pjesë në ekzekutim, janë parimet bazë të punës së Shërbimit të Përmbarimit Gjyqësor.

Ky shërbim që përbën shkallën e dytë të procesit të dhënies së të drejtës dhe pikerisht atë të materializimit të saj në një mënyrë konkrete e cila qëndron me afër dhe në kontakt të drejtperdrejte me palën kreditore dhe me palët e një procesi civil në përgjithësi, duhet të karakterizohet nga parime të tilla si ndershmëria, profesionalizmi dhe autoriteti shtetëror që gjejnë shprehjen e vet edhe në këtë ligj.